বাগেরহাট, বাংলাদেশনিউজ২৪x৭.কম  জেলার মোল্লাহাট উপজেলার ঢাকা-মাওয়া মহাসড়কের কাহালপুর নামক স্থানে রবিবার রাতে ভয়াবহ সড়ক দূর্ঘটনায় নিহতদের পরিচয় পাওয়া গেছে। বাগেরহাট হাইওয়ে পুলিশের এসআই দ্বীন মোহাম্মাদ জানান, নিহতরা হলো- জেলার মোড়েলঞ্জ  উপজেলার নিশানবাড়ীয়া গ্রামের চান মিয়া তালুকদারের মেয়ে রুকসানা আক্তার সাথী (২৫), কচুয়া উপজেলার হাজরাখালী গ্রামের গিয়াস উদ্দিনের ছেলে রাতুল (৮) ও বাগেরহাট সদরের রনবিজয়পুর এলাকার হানিফ সেখের ছেলে মহিদুল সেখ (২৫)। সোমবার বিকালে নিহতদের লাশ স্ব স্ব অভিভাবকদের কাছে হস্তান্তর করা হয়েছে। সড়ক দূর্ঘটনার বিষয়ে মোল্লাহাট থানায় একটি মামলা রেকর্ড হয়েছে।  উল্লেখ্য, রবিবার সন্ধ্যায় বাগেরহাট থেকে চট্টগ্রামের উদ্দেশ্যে ছেড়ে যাওয়া রাজধানী পরিবহনের একটি বাস (ঢাকা-মেট্রে-ব-১১-১৫৫৭) মোল্লাহাটের কাহালপুর নামক স্থানে বিপরীত  দিক থেকে আসা একটি ট্রাকের সাথে মূখোমূখী সংঘর্ষে মহিলা ও শিশুসহ ৩ জন নিহত এবং প্রায় ৪০ জন যাত্রী আহত হয়। তবে ভয়াবহ এই দূর্ঘটনাটি কি কারনে হয়েছে সে বিষয়ে কিছু জানা যায়নি। এ রিপোর্ট লেখা পর্যন্ত এ ব্যাপারে কোন তদন্ত কমিটি গঠন হয়নি।  বাংলাদেশনিউজ২৪x৭.কম/প্রতিনিধি/এসএ.